ครม. เห็นชอบกำหนดวันหยุดพิเศษเพิ่มเติม 1 วัน ในวันที่ 30 ธันวาคม 2562 ทำให้ช่วงปีใหม่จะมีวันหยุดยาวติดต่อกัน 5 วัน
ครม. เห็นชอบกำหนดวันหยุดพิเศษเพิ่มเติม 1 วัน ในวันที่ 30 ธันวาคม 2562 ทำให้ช่วงปีใหม่จะมีวันหยุดยาวติดต่อกัน 5 วันนางนฤมล ภิญโญสินวัฒน์ โฆษกประจำสำนักนายกรัฐมนตรี แถลงผลการประชุมคณะรัฐมนตรี ว่า ที่ประชุมคณะรัฐมนตรี มีมติเห็นชอบกำหนดวันหยุดพิเศษเพิ่มเติม 1 วันคือ วันจันทร์ที่ 30 ธันวาคม 2562 ซึ่งจะทำให้ช่วงเทศกาลปีใหม่มีวันหยุดยาวติดต่อกัน 5 วัน โดยที่ประชุมมีข้อเสนอด้วยว่า หากหน่วยงานใดจะต้องบริการประชาชน หรือมีการกำหนดนัดหมายไว้ล่วงหน้าแล้ว หากเลื่อนออกไปจะส่งผลกระทบกับการให้บริการประชาชน ก็ขอให้หัวหน้าหน่วยงานนั้นๆ พิจารณาถึงความเหมาะสม ว่าจะให้เป็นวันหยุดหรือไม่ โดยให้คำนึงถึงผลกระทบกับการให้บริการประชาชนเป็นหลักสำหรับรัฐวิสาหกิจ ภาคเอกชนและสถาบันการเงิน รวมทั้งธนาคารแห่งประเทศไทย ให้แต่ละหน่วยงานพิจารณาถึงความเหมาะสม กำหนดวันหยุดให้สอดคล้องกับข้อกฎหมายที่เกี่ยวข้องแต่ละกรณีไป